68 guests, 8 members, 0 anonymous members
Weermamminc, Gluscliense, klkstzpg, FetPeeloRob, AlallyTig, Mandysvn, Ceathejex, anydayerentee Media Releases	Volstruise lê nog goue eiers	| Print |	Klein Karoo International en Klein Karoo Beperk het in die 2014-boekjaar een van die beste jare tot nog toe beleef en al die afdelings het baie goed presteer.
“Hierdie is ’n lekker algemene jaarvergadering, want dit was ’n rekordjaar vir almal,” het Johan Stumf, besturende direkteur van Klein Karoo International (KKI), onlangs op die algemene jaarvergadering gesê.
Die KKI-groep se netto wins ná belasting het met R33,7 miljoen tot R58,2 miljoen verbeter.
Die aangepaste wesensverdienste wat aan die maatskappy se aandeelhouers toegeskryf kan word, het R31,9 miljoen bedra, vergeleke 2013 se R25,8 miljoen.
Die getal volstruise wat geslag word, het sedert die uitbreek van voëlgriep (AI) in 2011 elke jaar met 142 000 per jaar afgeneem, maar die kontant per volstruis wat aan produsente betaal is, het van R3 016 in 2013 tot R4 103 in 2014 (34%) toegeneem.
Die groep se omset het met R129,2 miljoen tot R704.8 miljoen toegeneem.
Die omset van leer het met R115,2 miljoen toegeneem, vleis met R14,4 miljoen, en vere het dieselfde omset as in 2013 behaal.
Die verbod op die uitvoer van vars vleis weens AI geld steeds sedert 2011. Markontwikkeling van hittebehandelde (gebraaide) vleis vorder stadiger as wat verwag is, maar die wydte van die markpersentasie in Europa – waar dit reeds in vyf van die grootste kleinhandelaars beskikbaar is – het met 400% gegroei.
“Die uitdaging bly om dit ’n hoofstroomproduk te maak en nie net met spesiale geleenthede soos tydens Kersfees en Paasfees op winkelrakke beskikbaar te stel nie,” het Stumpf gesê.
Klein Karoo-saadproduksie het die suksesvolste finansiële jaar nóg beleef. Die omset het met 30% verhoog, en die wins van die vorige jaar het meer as verdubbel. Uitbetalings aan produsente het met meer as 54% gestyg.
Swart ekonomiese bemagtiging (SEB)
KKI se SEB-projekte in Peddie en De Aar het ’n uitstekende jaar gehad, en KKI slag ongeveer 3 500 volstruise – sowat 5% van die totale slagtings. Die projekte word deur die Klein Karoo Group Transformation Trust bestuur.
Klein Karoo Beperk
Klein Karoo Handel en Dienste (H&D) het ’n totale omset van R391,4 miljoen behaal, vergeleke met 2013 se R269,7 miljoen. Die afdeling bedryf vyf winkels en twee vulstasies wat ’n groei in omset van R107 miljoen (45%) getoon het. Die toevoeging van die Engen-vulstasie in die dorp het 19% hiervan bygedra.
Klein Karoo Meganisasie het ’n omset van R47,3 miljoen behaal, wat ’n groei van 45% toon.
“Die grondslag van die afdeling se sukses lê in die uitstekende kliëntediens en ons lede en kliënte se lojaliteit,” het Stumpf gesê.
Lees die volledige Netwerk24 artikel.
Volla se kind help kleinboere hul vlerke sprei	| Print |	‘Ons maak ’n hengse impak in die Oos-Kaap,” sê Hannes Jacobs, bestuurder van Klein Karoo Internasionaal (KKI) se Klein Karoo Groep Transformasie Trust (KKGTT).
Oudtshoorn Ostrich and Game (OOG), wat swart boere oplei en bystaan om volstruiskuikens groot te maak, is een van KKGTT se bedryfsdele. Die ander deel is Klein Karoo Products (KKP), wat mense oplei om waarde toe te voeg tot volstruisprodukte.
58 boere slaan vlerke uit
Drie gemeenskappe in die omgewing van Peddie (Ngqushwa- munisipaliteit) in die Oos-Kaap trek groot voordeel uit KKI se betrokkenheid by die bemagtigingsprojek. Die gemeenskappe is Pikoli, Ndlambe en Nobumba met altesaam 58 boere, van wie meer as die helfte vroue is.
Saam met elke boer se helpers en tydelike werkers word sowat 150 mense van ’n daaglikse inkomste verseker.
Volgens die Ngqushwa-munisipaliteit is slegs 8,6% van die bevolking formeel in diens; 91,4% is werkloos of ekonomies onaktief. Die amptelike werkloosheidsyfer in die munisipale gebied staan op 77%. Net 10% van die gemeenskapslede het ’n matrieksertifikaat.
Wat is gedoen?
’n Vindingryke biosekerheid-volstruiseenheid – wat voldoen aan die vereistes van die VPN-regulasies vir die registrasie van volstruis-eenhede en uitvoer van volstruisprodukte – is in samewerking met die Oos-Kaapse departement van landbou vir elkeen van dié drie gemeenskappe opgerig.
Die boere ontvang dagoudkuikens wat hulle grootmaak totdat die voëls slaggereed is. “Die eenhede voorsien die boere van ’n stabiele en veilige omgewing waarbinne hulle die volstruiskuikens kan grootmaak, en die geskikte omgewing dra by tot die boere se doeltreffendheid en die lewering van produkte van ’n hoë standaard,” sê Jacobs.
Opleiding en mentorskap bemagtig die boere omdat hulle noodsaaklike vaardighede aanleer en bygestaan word met administrasie en logistieke reëlings.
Die volstruise word na ’n abattoir by Graaff-Reinet geneem om geslag te word. Swart boere se volstruise maak in hierdie stadium reeds sowat 5% uit van KKI se totale slagtings. Elke boer word vergoed vir sy eie volstruise se vleis, leer en vere. Hoe beter die gehalte van die produk wat hy lewer, hoe groter is sy wins.
Kleinboere styg uit
“Die kleinboere doen beter op die totale opbrengs as die gemiddelde kommersiële boer vanweë die opleiding en mentorskap wat hulle ontvang en die individuele aandag wat hulle aan hul volstruise gee,” sê Jacobs.
Pikoli het in die twee seisoene meer as 4 000 volstruise gelewer. Hulle begin in Februarie met hul derde siklus.Ndlambe het hul eerste seisoen suksesvol afgehandel en meer as 2 200 volstruise gelewer; hulle is tans besig met hul tweede seisoen.
Die infrastruktuur by Nobumba is verlede Oktober voltooi, en die boere kon met hul eerste seisoen begin nadat hulle opleiding deurloop het.
Soveel moontlik plaaslike mense is betrek by die bou van die infrastruktuur, eerder as om meganiese metodes te gebruik. Sodoende is meer as 3 500 man-dae gewerk.
Nog wil inhaak
Ntloko, ’n vierde gemeenskap, stel baie daarin belang om deel te vorm van die projek. “Hulle wil graag deel wees van die projek, want hulle sien watter voordele die ander gemeenskappe geniet,” sê Jacobs.
Volgens hom verdien elkeen tussen R700 000 en R1 miljoen per jaar vir die gemeenskap. Die boere ontvang elke maand ’n voorskot en kry dan aan die einde van die 10 tot 11 maande lange grootmaakproses ’n groter bedrag, wat hulle gebruik om hul huise te verbeter en veral ook om vir hul kinders se onderrig te betaal.
Die drie projekte het reeds ’n reuse-bydrae gelewer tot die gemeenskap se ekonomiese en sosiale ontwikkeling. Tesame met die werksgeleenthede en ekonomiese inspuiting het die boere groente- en mieliesaad ontvang ten einde verder tot voedselsekerheid by te dra. “Die resultaat is duidelik sigbaar in die talle groentetuine en die verbeterings aan die huise.”
Switch to Ostrich In-Store Demo Project	| Print |	Klein Karoo International Ltd in Oudtshoorn, the ostrich capital of the world, has embarked on a national in-store demonstration (demo) campaign to promote ostrich meat country-wide. The project kicked-off at the HTA Culinary School in Johannesburg where the launch function was held on 7 November 2012.
"Our 'Switch to Ostrich' marketing project focuses on informing meat lovers about the characteristics of ostrich meat and how this versatile red meat may contribute to a healthy lifestyle. Chef Students are going to educate the public how to prepare and cook ostrich fillet and increase their awareness of Klein Karoo ostrich meat products available in retail. The project is scheduled to continue until December 2013," says Danie Terblanche, national meat marketing manager, Klein Karoo International Ltd. Why?
"We have become increasingly aware of the fact that many people do not know how to prepare ostrich meat, that they do not know how ostrich meat is different to other red meats, and that there are many who has never tasted ostrich meat before. Education at point of sale is the key to unlock the taste buds of the nation to enjoy this proudly South African meat and to make them aware of the health attributes of this great red meat.
Visit our Facebook page for updates on the venues where in-store demos will take place.